Seega näeb teda novembris taas Norra koondise dressis ja Johaugi treeneri Pal Gunnar Mikkelsplassi sõnul on 29aastane suusataja valmis heitlema kõige kõrgemate kohtade eest.
Samal teemal
"Therese on kindlasti väga heal tasemel. Tean seda, sest näen, mida ta treeningutel teeb. Vormis ei saa kunagi kindel olla, aga ma poleks üllatunud, kui ta on samal tasemel või isegi parem kui varem," rääkis Mikkelsplass intervjuus TV2-le.
Johaug andis positiivse dopinguproovi 2016. aasta septembris, kui tema organismist leiti keelatud ainet klostebool. Sportlase ja tema arsti Fredrik Bendikseni väitel sattus aine Johaugi organismi Trofodermini nimelise kreemi kaudu, mida norralanna määris väidetavalt Itaalias laagris viibides oma päikesepõlenud huulte peale.
Juhtum jõudis lõpuks rahvusvahelisse spordiarbitraaži (CAS), mis määras Johaugile 18 kuu pikkuse karistuse.